《西师》
清代·陈黄中

西师久屯逆胡残，诏语春温汤网宽。已有张骞通大夏，不劳介子斩楼兰。

庭犁青海空传箭，臂断阴山更筑坛。长愧菰芦无远略，贾生三表笑酸寒。

作者简介：（1704—1762）清江苏吴县人，字和叔，晚号东庄谷叟。陈景云子。诸生。以才略自负。乾隆元年召试博字鸿词，未中。幕游南北，归后一意著作。长于史学，有《新唐书刊误》、《谥法考》、《导河书》、《东庄遗集》等。